การใช้สิ่งใด เป็น Key Message เพื่อสื่อสารถึงการชำระค่าสินค้าผ่าน QR Code ภายใน SCB Easy App ของธนาคารไทยพาณิชย์ ถือว่าเป็นการมาอย่างถูกทาง
A. KYC (Know Your Customer)
B. แม่มณี
C. Mobile Banking
D. QR Code
คำตอบที่ถูกต้องได้แก่ B.  เนื่องจาก การใช้ “แม่มณี” เป็น Key Message เพื่อสื่อสารถึงการชำระค่าสินค้าผ่าน QR Code ภายใน SCB Easy App ของธนาคารไทยพาณิชย์ ถือว่าเป็นการมาอย่างถูกทาง นอกจากจำนวนจุดรับชำระที่เพิ่มมากขึ้นหลายเท่าตัวในเวลาเพียงไม่กี่เดือน ยังพบพฤติกรรมที่เปลี่ยนแปลงไปของร้านค้าในการแสดงสัญลักษณ์แม่มณี เพื่อแจ้งให้ลูกค้าทราบว่าสามารถชำระค่าสินค้าผ่าน QR ได้ที่ร้านนั้นๆ เพิ่มมากขึ้น

ในช่วงเริ่มต้นทดลองใช้ ทางธนาคารจะใช้ป้าย QR Code ที่เป็นสัญลักษณ์ของธนาคารโดยทั่วไป พบว่า ในเวลาที่ร้านค้าไม่ได้ต้องการใช้งานก็จะคว่ำป้ายไว้ หรือนำป้ายไปเก็บไว้หลังร้านหรือในลิ้นชัก แต่เมื่อเปลี่ยนมาใช้แม่มณีเป็นสัญลักษณ์ ทำให้ร้านค้าส่วนใหญ่เลือกที่จะตั้งป้ายแม่มณีไว้ที่หน้าเคาน์เตอร์หรือในจุดที่มองเห็นได้ง่าย 

ซึ่งอาจจะเป็นผลในแง่ของการสร้างกำลังใจที่ดีให้แก่ร้านค้าได้มากขึ้น และในขณะเดียวกันก็จะทำให้ลูกค้าสามารถมองเห็นได้ชัดเจน และมีส่วนในการช่วยกระตุ้นให้เกิดการใช้งานได้เพิ่มมากขึ้นด้วยเช่นกัน นับว่าเป็นการใส่ Emotional Approach ให้กับผลิตภัณฑ์ทางการเงิน ในเมื่อแม่มณีที่รูปร่างหน้าตาคล้ายนางกวัก เวอร์ชั่นน่ารัก ต่อไปนี้ร้านค้าก็ไม่กล้าเอาไปซุกไว้ ส่วนลูกค้าเห็นก็เข้าถึงได้ง่ายกว่า นับว่าเป็นอินไซต์ที่เกินความคาดหมายและมีความ Thailand Only แต่ได้ผลทีเดียว

และผลตอบรับก็คือ ภายในเวลาเพียงไม่กี่เดือน จำนวนจุดรับชำระด้วย QR ของ SCB ก็เพิ่มขึ้นอย่างก้าวกระโดดจากไม่กี่พันจุด จนสามารถทะลุ 1.5 แสนจุดแล้วในปัจจุบัน โดยกระจายพื้นที่ไปทั่วประเทศ และหลากหลายกลุ่มธุรกิจ ตามความตั้งใจของ SCB ที่ตั้งใจปูพรมการใช้งานให้แพร่หลาย โดยเริ่มจากฟากฝั่งของร้านค้าหรือผู้ขายเป็นตัวตั้งต้นเพื่อให้มีจุดที่จะสามารถใช้งานได้อย่างครอบคลุม ควบคู่ไปกับการสื่อสารถึงความเป็น Money Solutions ที่ตอบโจทย์ทุกธุรกรรมทางด้านการเงินในรูปแบบ Digital Mobile Banking ด้วยคำที่ติดหูและง่ายในการทำความเข้าใจของผู้ใช้งานในชื่อของ “แม่มณี”